
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)

Πέμπτη, 13 Αυγούστου 2026

ΔΕΛΤΙΟ ΤΥΠΟΥ

Τραυματισμός ημεδαπού στη Στυλίδα - Συνέχεια ενημέρωσης αναφορικά με τη σύλληψη αλλοδαπού για λαθραία καπνικά προϊόντα και πλαστό έγγραφο στα Χανιά – Θάνατοι λουόμενων στη Μυτιλήνη, Κινέτα και Κέρκυρα – Επιβολή διοικητικών κυρώσεων σε Ε/Γ-Ο/Γ-Τ/Χ στη Πάρο – 

	Τις μεσημβρινές ώρες σήμερα, ενημερώθηκε η Λιμενική Αρχή της Στυλίδας για περιστατικό σύγκρουσης δύο χειριστών αετοσανίδας (kite surf), το οποίο έλαβε χώρα τις απογευματινές ώρες την 07.08.2026 στη θαλάσσια περιοχή Φάρου Ραχών Φθιώτιδας. Αποτέλεσμα της σύγκρουσης ήταν ο τραυματισμός του ενός ημεδαπού χειριστή, ηλικίας 57 ετών, ο οποίος διακομίστηκε αρχικά στο Κέντρο Υγείας Στυλίδας για παροχή των πρώτων βοηθειών και στη συνέχεια διακομίστηκε στο Γενικό Νοσοκομείο Λαμίας για περαιτέρω ιατρική περίθαλψη. Προανάκριση διενεργείται από το Λιμεναρχείο Στυλίδας.

*****

Συνέχεια ενημέρωσης:
Αναφορικά με τη σύλληψη αλλοδαπού λαθραία καπνικά προϊόντα και πλαστό έγγραφο στα Χανιά τις πρωινές ώρες την 04.08.2026, γνωρίζεται ότι οι διαφυγόντες δασμοί των κατασχεθέντων καπνικών προϊόντων ανέρχονται στο χρηματικό ποσό των τριακοσίων είκοσι επτά ευρώ και σαράντα πέντε λεπτών (327,45 €).

*****

	Τις μεσημβρινές ώρες σήμερα, ενημερώθηκε η Λιμενική Αρχή της Μυτιλήνης για την ύπαρξη μίας 68χρονης ημεδαπής, η οποία ανασύρθηκε χωρίς τις αισθήσεις της από τη θαλάσσια περιοχή «ΑΠΕΛΗ» Λέσβου. Στην 68χρονη αρχικά παρασχέθηκαν οι πρώτες βοήθειες από διασώστη του ΕΚΑΒ και από στελέχη Λ.Σ.-ΕΛ.ΑΚΤ. που είχαν σπεύσει στο σημείο και στη συνέχεια διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Μυτιλήνης «ΒΟΣΤΑΝΕΙΟ», όπου διαπιστώθηκε ο θάνατός της. Από το Κεντρικό Λιμεναρχείο Μυτιλήνης που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Βορείου Αιγαίου.

*****

Τις πρωινές ώρες σήμερα, ενημερώθηκε η Λιμενική Αρχή των Αγίων Θεοδώρων για την ύπαρξη ενός 79χρονου ημεδαπού, ο οποίος ανασύρθηκε χωρίς τις αισθήσεις του από τη θαλάσσια περιοχή της Κινέτας. Ο 79χρονος διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Κορίνθου, όπου διαπιστώθηκε ο θάνατός του. Από το Ά Λιμενικό Τμήμα Αγίων Θεοδώρων του Λιμεναρχείου Κορίνθου που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Πελοποννήσου.

*****

Τις πρωινές ώρες σήμερα, ενημερώθηκε η Λιμενική Αρχή της Κέρκυρας για την ύπαρξη ενός 67χρονου ημεδαπού, ο οποίος ανασύρθηκε χωρίς τις αισθήσεις του από τη θαλάσσια περιοχή Αγίου Ιωάννη Καρουσάδων Κέρκυρας. Ο 79χρονος διακομίστηκε αρχικά σε ιδιωτική κλινική και στη συνέχεια στο Γενικό Νοσοκομείο Κέρκυρας, όπου διαπιστώθηκε ο θάνατός του. Από Λιμεναρχείο Κέρκυρας που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Κέρκυρας.

*****

Από το Λιμεναρχείο Πάρου, κινήθηκε η διαδικασία επιβολής των προβλεπόμενων διοικητικών κυρώσεων στο επιβατηγό-οχηματαγωγό-ταχύπλοο (Ε/Γ-Ο/Γ-Τ/Χ) «ΤΕΡΑ ΤΖΕΤ ΙΙ» σημαίας Κύπρου, καθώς εισήλθε στον όρμο Παροικιάς Πάρου με ταχύτητα υψηλότερη της προβλεπόμενης.

